L 45/1544
Il-Ġurnal Uffiċjali tal-Unjoni Ewropea
MT
24.2.2022
IL-KUMMISSJONI AZZJONIJIET PREPARATORJI
KAPITOLU PA 03 — SUQ UNIKU (ikompli) PA 03 22
(ikompli)
PA 03 22 01
(ikompli) Kontribut għal-leġiżlazzjoni tal-Unjoni: — L-azzjoni preparatorja tikkontribwixxi bil-kbir għall-Patt Ekoloġiku Ewropew u l-objettivi tiegħu li jnaqqas l-emissjonijiet tal-gassijiet b’effett ta' serra fis-settur tal-bini. — Din l-azzjoni preparatorja tikkontribwixxi għall-azzjoni tal-"Mewġa ta' Rinnovazzjoni" "bl-iżvilupp ta' pjan direzzjonali tal-prestazzjoni tul iċ-ċiklu tal-ħajja kollu għall-2050 għat-tnaqqis tal-emissjonijiet tal-karbonju millbinjiet u l-avvanz fil-valutazzjoni komparattiva nazzjonali flimkien mal-Istati Membri", li huwa mistenni sal-2023. — Ir-Regolament dwar il-Prodotti tal-Kostruzzjoni, id-Direttiva Qafas dwar l-Iskart, u d-Direttiva dwar ir-Rendiment tal-Bini fl-Użu tal-Enerġija se jibbenefikaw mir-riżultati ta' din l-azzjoni preparatorja. — Fil-futur tista' tiġi prevista leġiżlazzjoni ġdida biex tindirizza b'mod speċifiku l-emissjonijiet kollha tul iċ-ċiklu talħajja tal-binjiet tal-Unjoni.
PA 03 22 02
Azzjoni preparatorja — L-iżvilupp ta' sistema għall-kejl awtomatizzat tat-tul tad-dnub u tal-leżjonijiet fi dnub il-ħnieżer fil-katina tat-tbiċċir Ċifri (Approprjazzjonijiet differenzjati) Approprjazzjonijiet 2022 Impenji
1 500 000
Approprjazzjonijiet 2021
Pagamenti
Impenji
Pagamenti
Eżitu 2020 Impenji
Pagamenti
375 000
Kummenti Minkejja l-isforzi sostanzjali tal-Kummissjoni u tal-Parlament biex ixerrdu l-informazzjoni u l-aħjar prattika dwar iż-żamma tal-majjali b'denbhom intatt, il-qtugħ regolari tad-denb għadu prattikat fil-biċċa l-kbira tal-Istati Membri, bi ksur tad-Direttiva tal-Kunsill 2008/120/KE tat-18 ta’ Diċembru 2008 li tistabbilixxi standards minimi għallprotezzjoni tal-majjali (ĠU L 47, 18.2.2009, p. 5) (id-Direttiva dwar il-Majjali).
Sabiex isir progress lejn il-konformità mad-dispożizzjonijiet tad-Direttiva dwar il-Majjali, huwa ta’ importanza kruċjali li jiġu mmonitorjati b’mod affidabbli u kosteffettiv il-livelli tal-qtugħ tad-dnub u tal-leżjonijiet fid-dnub fl-irziezet tal-majjali kollha.
Tali data tkun estremament utli għal finijiet konsultattivi, ta' valutazzjoni komparattiva u ta' infurzar potenzjali.
Id-detezzjoni awtomatika tat-tul ta' dnub il-majjali u tal-leżjonijiet fil-biċċerija tipprovdi l-aktar għodda promettenti għallmonitoraġġ uniformi u ġust tal-kundizzjoni tad-dnub fil-biċċeriji u fl-Istati Membri kollha.
Diversi biċċeriji u Stati Membri huma interessati li jadottaw sistemi awtomatizzati biex ikunu jistgħu jkejlu t-tul ta' dnub il-majjali u l-ħsara waqt il-qatla, iżda r-redditu fuq l-investiment s’issa għadu ma ġiex meqjus bħala għoli biżżejjed, speċjalment peress li ma hemm l-ebda sistema lesta għal applikazzjoni kummerċjali.
Din l-azzjoni preparatorja tikkonsisti fi sforz konġunt bejn ir-riċerkaturi, il-gvernijiet, is-sħab tal-industrija u l-NGOs fl-Istati Membri kollha biex tinħoloq sistema vvalidata, armonizzata u ġusta ta' valutazzjoni tat-tul tad-denb u tal-feriti permezz tal-kejl awtomatiku tal-leżjonijiet fil-biċċerija.
Dan se jikkonsisti fil-pakketti ta' ħidma li ġejjin: a) l-iżvilupp, il-kalibrazzjoni u l-ittestjar ta' sistema awtomatizzata bbażata fuq l-analiżi ta' filmati mill-kamera fil-biċċeriji kkaratterizzati minn kundizzjonijiet u livelli ta' qtugħ differenti; b) l-iżvilupp tas-software biex is-sistema tiġi konnessa mas-sistema tal-ICT tal-biċċeriji parteċipanti, u l-konverżjoni awtomatika tad-data f'rapporti; c) il-validazzjoni tassistema u tqabbil tal-eżiti ma' sorsi oħra ta' data, bħal valutazzjonijiet viżivi minn assessuri mħarrġa; d) il-valutazzjoni tal-funzjonalità u l-impatt tas-sistema (inklużi l-ispejjeż) billi r-riżultati jiġu diskussi mal-partijiet ikkonċernati rilevanti u e) l-ittestjar tas-sistema fil-prattika, l-ewwel nett bħala għajnuna għall-bdiewa biex ikomplu jirfinaw il-ġestjoni talazjendi agrikoli tagħhom biex jipprevjenu l-gdim tad-dnub u jevitaw il-qtugħ regolari tad-dnub.